《次韵万红中一朵白莲之作》
元代·洪焱祖

龙涎万斛绛云重，彼美西人一粲逢。獭髓无痕冰作骨，羽衣初粲水为容。

瑶池燕罢醒看醉，月殿妆来淡胜浓。未许何郎能斗洁，诗仙玉立众宾从。

作者简介：（1267—1329）元徽州歙县人，字潜夫，号杏庭。由平江路儒学录迁绍兴路儒学正，调衢州路儒学教授，擢处州路遂昌县主簿，以休宁县尹致仕。有《杏庭摘稿》、《尔雅翼音释》等。